КъБР-м и Жылагъуэ палатэм социальнэ политикэмрэ узыншагъэр хъумэнымкIэ и комиссэм и тхьэмадэ Шыхъуэбахъуэ Мухьэмэд Хьэбас и къуэм и ныбжьыр илъэс 75-рэ ирокъу
ПщIэ зыхуэтщI Мухьэмэд!
Уи ныбжьыр илъэс 75-рэ зэрырикъумкIэ дигуми ди псэми къабгъэдэкIыу дынохъуэхъу!
Уи Iэзагъэр, гъащIэ и пIалъэ пщIэуэ зэрыщытыр, уи пщэ къралъхьа Iуэхум жэуаплыныгъэ пылъу узэрыбгъэдыхьэр мыхьэнэшхуэ зи-Iэ къалэн куэд зэфIэхынымкIэ сэбэп мэхъу.
Илъэс куэд хъуауэ КъБР-м Зауэм, лэжьыгъэм, IэщэкIэ ЗэщIэузэда Къарухэм, хабзэхъумэ органхэм я ветеранхэм я Советым и тхьэмадэу ущыткIэрэ, ерыщу икIи жыджэру, гугъуехь куэд къызэбнэкIыу, зауэмрэ лэжьыгъэмрэ и ветеранхэу, пенсионерхэу республикэм щыпсэухэм я гъащIэр егъэфIэкIуэнымкIэ пхузэфIэкI къэбгъанэркъым.
Узыпэрыт Iуэхур псэ хьэлэкIэ зэрепхьэкIым, уи къаруи уи гуащIи ущымысхьу абы зэрытебгъэкIуадэм папщIэ фIыщIэ пхудощI. Шэч къытетхьэркъым уи зэфIэкIыр, щIэныгъэр, Iэзагъэр, гумызагъэу лэжьыгъэр зэрепхьэкIыр Урысейми Къэбэрдей-Балъкъэрми я зыужьыныгъэмкIэ дяпэкIи щхьэпэ зэрыхъунум.
Узыншагъэ мыкIуэщI уиIэу, гукъыдэжымрэ дэрэжэгъуэмрэ ущымыщIэу иджыри илъэс куэдкIэ гъащIэм жыджэру ухэтыну дынохъуэхъу. Ныб-жьэгъу пэжхэр сытым дежи къыпкъуэту, уи благъэхэмрэ Iыхьлыхэмрэ я лъагъуныгъэм узыпэрыт Iуэхум ехъулIэныгъэщIэхэр щызыIэрыбгъэхьэ-нымкIэ къару къыпхалъхьэу Тхьэм уигъэпсэу!
КъБР-м и Жылагъуэ палатэм хэтхэр.
